מרקוס רשפורד

מרקוס רשפורד (באנגלית: Marcus Rashford; נולד ב-31 באוקטובר 1997) הוא כדורגלן אנגלי המשחק בעמדות הקיצוני והחלוץ בברצלונה מהלה ליגה, בהשאלה ממנצ'סטר יונייטד, ובנבחרת אנגליה.

קריירה
 מנצ'סטר יונייטד 
רשפורד נולד וגדל בעיר מנצ'סטר. הוא החל לשחק בגיל חמש בבית הספר לכדורגל פלטשר מוס ריינג'רס, בית הספר בו גם גדל החלוץ דני ולבק. בגיל שבע הצטרף לאקדמיית הכדורגל של מנצ'סטר יונייטד.

רשפורד שיחק בכל קבוצות הילדים והנוער של מנצ'סטר יונייטד. ב-21 בנובמבר 2015 נמנה לראשונה על סגל הקבוצה הבוגרת של יונייטד כשישב על הספסל בניצחון 1–2 על ווטפורד. את הופעת הבכורה שלו במדי מנצ'סטר יונייטד ערך ב-25 בפברואר 2016. הוא פתח בהרכב יונייטד על חשבונו של החלוץ אנתוני מרסיאל שנפצע במהלך חימום ורשם צמד שערים בניצחון 1–5 על מיידטלנד מליגת העל הדנית במסגרת משחק הגומלין בשלב 32 הגדולות של הליגה האירופית. שלושה ימים לאחר מכן ערך את הופעת הבכורה שלו בפרמייר ליג, כשפתח בהרכב בניצחון 2–3 על ארסנל, כשבאותו משחק כבש צמד שערי בכורה בליגה. ב-20 במרץ כבש לזכות מנצ'סטר יונייטד בניצחון 0–1 על מנצ'סטר סיטי, ובכך הפך לשחקן הצעיר ביותר שכובש שער בדרבי של העיר מנצ'סטר. ב-14 באפריל כבש את שער היתרון בניצחון 1–2 של מנצ'סטר על ווסטהאם יונייטד בשלב רבע גמר הגביע האנגלי. עד תום עונת הפרמייר ליג כבש רשפורד חמישה שערים ב-11 הופעות. ב-30 במאי 2016 האריך את חוזהו ביונייטד בחמש שנים עם אופציה לעונה נוספת.

ב-28 באוגוסט 2016 עלה כמחליף וכבש לזכות יונייטד את שער הניצחון 0–1 בתוספת הזמן נגד האל סיטי. בעונה זו רשם שער ליגה נוסף בהפסד יונייטד 1–3 לווטפורד. באותה עונה (עונת 2016/17) הבקיע 11 שערים בכל המסגרות וזכה עם הקבוצה בגביע הליגה ובליגה האירופית. הוא אף פתח בהרכב הקבוצה למשחק הגמר, בו גברה 0–2 על אייאקס.

ב-1 ביולי 2019 האריך את חוזהו בקבוצה עד לשנת 2023 עם אופציה לעונה נוספת, וירוויח כ-300 אלף ליש"ט בשבוע.

ב-28 באוקטובר 2020, במסגרת המחזור השני של עונת 2020/2021 בליגת האלופות, כבש שלושער בניצחון של יונייטד 5–0 על ר.ב. לייפציג. היה זה השלושער השני אי פעם שנכבש על ידי מחליף במנצ'סטר יונייטד, הראשון היה מאמנו, אולה גונאר סולשיאר, שעשה זאת בפרמייר ליג ב-1999. הוא הפך לשחקן השישי של יונייטד שכובש שלושער במסגרת ליגת האלופות, והראשון מאז רובין ואן פרסי שעשה זאת ב-2014.

בעונת 2022/2023 כבש 17 שערי ליגה, בכך השווה את שיאו האישי מעונת 2019/2020.

 אסטון וילה (השאלה) 
ב-2 בפברואר 2025 עבר רשפורד לאסטון וילה בהשאלה עד לסיום עונת 2024/2025 בפרמייר ליג עם אופציה לרכישה בכ-40 מיליון פאונד. ב-9 בפברואר ערך את הופעת הבכורה שלו במועדון כשעלה כמחליף בניצחון 1–2 על טוטנהאם הוטספר בסיבוב הרביעי של הגביע האנגלי.

ב-30 במרץ כבש את צמד שערי הבכורה שלו במועדון בניצחון 0–3 על פרסטון נורת' אנד במסגרת שלב רבע הגמר של הגביע האנגלי.

 ברצלונה (השאלה) 
ב-23 ביולי 2025 הושאל לברצלונה לעונה אחת עם אופציה לרכישה. ב-16 באוגוסט ערך את הופעת הבכורה שלו הרשמית במועדון בניצחון 0–3 על מיורקה במסגרת מחזור הפתיחה של עונת 2025/2026 בלה ליגה. ב-18 בספטמבר 2025 כבש צמד ראשון במדי ברצלונה במסגרת ליגת האלופות ניצחון 1–2 על קבוצת ניוקאסל.

צדקה ואקטיביזם
רשפורד ידוע באקטיביזם ובתרומות שלו, כאשר במהלך התפרצות נגיף הקורונה בממלכה המאוחדת הוביל מאבק נגד החלטת הממשלה לבטל סבסוד ארוחות לילדים הזקוקים לכך בבתי הספר בבריטניה, עד שלבסוף ההחלטה שונתה. רשפורד אף זכה לאות כבוד ממלכת אנגליה.

קריירה בינלאומית
רשפורד גדל בכל נבחרות הנערים של אנגליה, ולזכותו הופעה אחת בנבחרת אנגליה עד גיל 20. ב-17 במאי הוא זומן לסגל הנבחרת הרחב של אנגליה ליורו 2016. ב-27 במאי 2016, בהופעת הבכורה שלו במדי נבחרת אנגליה, כבש את שער היתרון בניצחון 1–2 על אוסטרליה והפך לכובש הצעיר ביותר בהיסטוריה של נבחרת אנגליה. ב-31 במאי 2016, הוא נכלל בסגל נבחרת אנגליה הסופי ליורו 2016 בצרפת ושותף בשני משחקים כמחליף. ב-6 בספטמבר 2016 ערך הופעת בכורה בנבחרת אנגליה הצעירה וכבש שלושער בניצחון אנגליה 1–6 על נורווגיה.

הוא נכלל בסגל הנבחרת ליורו 2021. משחק הגמר מול איטליה, הוכרע בבעיטות עונשין לטובת האיטלקים. רשפורד, שהיה אחד הבועטים, היה גם מאלה שהחמיצו.

הוא נכלל בסגל נבחרת אנגליה לטורניר מונדיאל 2022. במשחקו הראשון, מול נבחרת איראן, נכנס כמחליף בדקה ה-71 והבקיע לאחר 25 שניות. במשחקו השלישי בטורניר, מול נבחרת ווילס, פתח בהרכב והבקיע צמד.

סטטיסטיקות קריירה
מועדונים
מעודכן ל-28 בינואר 2026
מועדוןעונהליגהגביעגביע הליגהאירופהאחרסך הכלליגההופעותשעריםהופעותשעריםהופעותשעריםהופעותשעריםהופעותשעריםהופעותשעריםמנצ'סטר יונייטד2015/2016פרמייר ליג115410032—1882016/201732533611121053112017/20183575132831052132018/201933104100102 —47132019/20203117403461—44222020/202137113141138—57212021/2022254200051—3252022/20233517616696—56302023/2024337511040—4382024/202515400226110247 אסטון וילה (השאלה)10232—40—174 ברצלונה (השאלה) 2025/2026 לה ליגה19321—8520319סה"כ בקריירה3169241122516873150474151

בינלאומית
מעודכן ל-9 בספטמבר 2025
נבחרת בינלאומיתשנההופעותשעריםאנגליה2016612017912018164201974202021202161202253202382202410202541סה"כ6418

תארים

 שחקן השנה ע"ש סר מאט באזבי: 2022/23

קישורים חיצוניים



 פרופיל השחקן, באתר הרשמי של מנצ'סטר יונייטד



הערות שוליים

קטגוריה:כדורגלנים אנגלים
קטגוריה:אנגלים ממוצא ג'מייקני
קטגוריה:חלוצי כדורגל אנגלים
קטגוריה:כדורגלני מנצ'סטר יונייטד
קטגוריה:כדורגלני אסטון וילה
קטגוריה:כדורגלני ברצלונה
קטגוריה:כדורגלני נבחרת אנגליה
קטגוריה:מנצ'סטר: כדורגלנים
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:בריטים שהופיעו ברשימת טיים 100 נקסט
קטגוריה:פורבס 30Under30: אירופה
קטגוריה:אנגלים שנולדו ב-1997